Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
SEHLOOHO SE KA NTLE Na ke Nnete Hore Bibele e “Buduletswe ke Modimo”?
SEHLOOHO SE KA NTLE Bibele e Nepahetse Dinthong Tsohle
SE KA THUSANG LELAPA Ruta Bana ho Etsa Mosebetsi wa Lapeng
Tsela eo Boko bo Sebedisanang le Tsela eo Dijo di Silwang ka Yona
NA E ENTSWE? Letlalo le Boya la Qibi ya Lewatleng
Dithuto Tsa Bibele
Dintho Tse Fumanehang
Mabapi le Dipaki Tsa Jehova
LE HOJA Bibele e se buka ya saense, e bua dintho tse nepahetseng ka saense. Hlokomela tse ding tsa dintho tse fanang ka bopaki ba hore Bibele e nepahetse ditabeng tsa saense.
TSELA EO PULA E BANG TENG KA YONA
Bibele e re: “[Modimo] o hula marothodi a metsi; a rotha e le pula bakeng sa mohodi wa hae, hoo maru a rothang.”—Jobo 36:27, 28.
TSELA EO BOPHELO BO QALANG KA YONA
Morena Davida o ile a re ho Modimo: “Mahlo a hao a ile a mpona ke sa le lesea le sa tswa emolwa, dikarolo tsohle tsa lona tsa ngolwa fatshe bukeng ya hao.” (Pesaleme ya 139:16) Hlokomela hore mantswe ana a ngotswe dilemong tse 3 000 tse fetileng! Mona Davida o bua jwalo ka ha eka ditaelo tsa hore na o ne a tla shebahala jwang, di ne di ngotswe bukeng ya sebele.
HA HO motho ya tsebang hore na mmuso o itseng o tla thehwa neng kapa o tla tloha setulong neng. Empa Bibele yona, e ile ya hla ya bolela esale pele ka mebuso e neng e tla fediswa. A re hlahlobeng mehlala e latelang.
Mmuso wa Babylona e nnile ya eba o mong wa mebuso e matla ka ho fetisisa. Babylona e ne e bile e le toropo e kgolo lefatsheng. Empa dilemo tse 200 esale pele, Modimo o ne a ile a budulela mongodi wa Bibele e leng Esaia ho profeta hore Babylona e ne etla hlolwa ke morena Cyruse, hoo e neng e sa tlo hlola e eba le baahi. (Esaia 13:17-20; 44:27, 28; 45:1, 2) Na ehlile see se ile sa etsahala?
Bosiung bo bong ka October selemong sa 539 , Cyruse e Moholo o ile a fedisa Babylona. Ho ile ha ba feela jwalo ka ha Bibele e ne e boletse ha e re, Babylona e ne e tla ba “lefeella kahohle.” Metsi a neng a potolohile motse oo, a ile a fela a tjha. (Jeremia 50:13 BIBELE E HALALELANG). Kahoo, ho tloha ka selemo sa 200 mehleng ya Jesu ho tla fihlela kajeno Babylona ke lefeella.
O nahana hore Esaia o ile a tsebella hokae hore Babylona e ne e tlo fediswa? Bibele e bontsha hore ena ke “phatlalatso eo Esaia mora wa Amose a e boneng ponong kgahlanong le Babylona.”—Esaia 13:1.
NINIVE KE “SEBAKA SE SE NANG METSI JWALO KA LEFEELLA”
Nineve e ne e le motsemoholo wa Mmuso wa Assyria, mme e ne e boetse e le motse o nang le meaho e metle. E ne e na le diterata tse kgolo, dirapa tsa dipalesa, ditempele le matlo a borena a maemo a phahameng. Ho sa tsotellehe seo, moprofeta Sofonia o ile a bolela esale pele hore, motse ona o ne o tla fediswa mme ebe “sebaka se se nang metsi jwalo ka lefeella.”—Sofonia 2:13-15.
O nahana hore mongodi wa Bibele Sofonia o nkile ditaba tsee hokae? Sofonia o re ke ka lebaka la “Lentswe la Jehova le ileng la hlaha ho [yena].”—Sofonia 1:1.
Bibele e na le Dikarabo Tsa Dipotso Tsa Bohlokwa
NA O ne o tseba hore Bibele e fana ka dikarabo tse kgotsofatsang tsa dipotso tsa bohlokwa bophelong? A re ke re hlahlobeng mehlala e latelang.
Bibele e fana ka mabaka a utlwahalang
‘Motho o busitse motho ho mo ntsha kotsi.’—Moeklesia 8:9.
Puso ya motho e tletseng bobodu, e tliseditse batho mathata a mangata.
“Bohle ba hlahelwa ke nako le ketsahalo e sa lebellwang.”—Moeklesia 9:11.
Diketsahalo tse sa lebellwang tse kang ho kula, ho lemala le dikoduwa tsa tlhaho, di ka etsahalla mang le mang, kae kapa kae le ka nako efe kapa efe.
“Sebe se ile sa kena lefatsheng ka motho a le mong le lefu la kena ka sebe.”—Baroma 5:12.
Tshimolohong, Modimo o ne a sa rera hore batho ba shwe. Le ha ho le jwalo, sebe “se ile sa kena lefatsheng” ha Adama le Eva e leng batho ba pele, ba sa mamele Modimo.
HA E LE HANTLE RE PHELELANG?
Ho feta moo, Bibele e re: “Ho thaba ba utlwang lentswe la Modimo mme ba le boloka!” (Luka 11:28) Bibele ha e re rute feela ka Modimo empa e re thusa hore re phele re thabile, e boetse hape e re fa tshepo ka bokamoso.
Na o Tla ba Motswalle wa Modimo?
KAMORA hore batho ba bangata ba hlahlobisise seo Bibele e se rutang, ba ile ba hlokomela hore ha se buka feela tjee ya kgale. Ba kgodisehile hore Bibele ke buka e tswang ho Modimo, eo a e sebedisang ho bua le rona. Kahoo, e na le memo e kgethehileng e reng: “Atamelang ho Modimo, mme o tla atamela ho lona.” Haele hantle mantswe a memo eo a tswa ho Modimo!—Jakobo 4:8.
Popo, makgabane ao Modimo a nang le ona le lebitso la hae.
Ditshepiso tsa Modimo.
Haeba o batla ho tseba dintlha tse eketsehileng, Dipaki Tsa Jehova di tla thabela ho o thusa. Di tla boela di thabele ho ithuta Bibele le wena mahala. Kahoo, o tla ba motswalle wa mongodi wa Bibele Jehova Modimo.
Makasine ena e hlahlobile ho se hokae bopaki ba hore Bibele ke Lentswe la Modimo. E le hore o fumane dintlha tse ding, sheba Kgaolo ya 2 ya buka ya Ha e le Hantle ke Eng Seo Bibele e se Rutang? e hatisitsweng ke Dipaki tsa Jehova mme e fumaneha websaeteng ya www.jw.org/st
O ka boela wa shebella video e nang le sehlooho se reng: Mongoli wa Bibele ke Mang?
^ par. 10 Bibele e re lebitso la Modimo ke Jehova.—Pesalema ya 83:18.
LENANEO LA HO ITHUTA BIBELE
Bibele e thusa batho ba dimilione hore ba fumane dikarabo tsa dipotso tsa bohlokwa bophelong. Na o ka rata ho ba e mong wa bona?
No. 3 2017 _ Na Ehlile Bibele ke Lentswe la Modimo?
FADIMEHANG! No. 3 2017 _ Na Ehlile Bibele ke Lentswe la Modimo?
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa